CVII.  Monasterium SS. Florae et Lucillae Arretin sub protectione sanctae Romanae Ecclesiae recipit, ejusque bona enumerat et confirmat.   (Velletri, Jun. 6.) [MARGARINI,  Bullar. Casin.,  II, 202.]
Author: Lucius III

LUCIUS episcopus, servus servorum Dei, dilectis filiis CARITATI, abbati monasterii Sanctae Florae, ejusque fratribus, tam praesentibus quam futuris, regularem vitam professis, in perpetuum.

Effectum justa postulantibus indulgere et vigor aequitatis et ordo exigit rationis, praesertim quando petentium voluntatem et pietas adjuvat et justitiam veritas non relinquit. Eapropter, dilecti in Domino filii, vestris justis postulationibus clementer annuimus, et praefatum monasterium Sanctae Florae, in quo divino mancipati estis obsequio, ad exemplar praedecessorum nostrorum Innocentii et Alexandri, Romanorum pontificum, sub beati Petri et nostra protectione suscipimus et praesentis scripti privilegio communimus, statuentes ut quascunque possessiones, quaecunque bona idem monasterium in praesentiarum juste et canonice possidet, aut in futurum concessione pontificum, largitione regum vel principum, oblatione fidelium, seu aliis justis modis, praestante Domino, poterit adipisci, firma vobis vestrisque successoribus et illibata permaneant. In quibus haec propriis duximus exprimenda vocabulis: Castrum Sanctae Florae cum capellis quae in eodem castro sitae sunt, capellam videlicet Sancti Anastasii, capellam Sancti Angeli, capellam Sancti Apollinaris, capellam Sancti Zenonis, et quidquid juris habetis in capella Sanctae Mariae, monasterium Sancti Petri Majoris in civitate Arretina cum hospitio et omnibus pertinentiis suis: adjicientes ut vos, secundum antiquam et rationabilem consuetudinem vestram, possitis illud libere ordinare; capellam Sancti Gregorii et quidquid juris habetis in ecclesia Sancti Laurentini, monasterium Sancti Michaelis de monte Pinculi cum capellis et aliis suis pertinentiis, ecclesiam Sancti Petri et Sancti Tiburtii in Gargonsa cum pertinentiis suis, plebem Sancti Martini de Galognano cum omnibus pertinentiis suis, quidquid juris habetis in plebe Sanctae Mustiolae, quidquid juris habetis in ecclesia Sancti Vincentii in Cortona, castrum de Quarata cum ecclesia Sancti Andreae et curte sua, quidquid habetis in Sancto Mamma, castrum de Muglano cum ecclesia Sancti Angeli et curte sua, quidquid juris habetis in curte Sancti Prosperi, quidquid juris habetis in ecclesia Sanctae Mariae in Villa Alba, castrum de Fontiano cum ecclesia Sancti Petri et pertinentiis suis, castrum de Rughitino cum ecclesiis et curte sua, ecclesiam Sancti Leonis cum pertinentiis suis, ecclesiam Sanctae Florae Minoris cum medietate suae curtis et curtis de Bulgari cum jure quod habetis in ecclesia Sancti Laurentii et Sancti Sebastiani, ecclesiam S. Petri in Maiano cum jure quod sibi habetis, et quidquid habetis in Polliciano, Pilli et in vico. Obeunte vero te nunc ejusdem loci abbate, vel tuorum quolibet successorum, nullus ibi qualibet subreptionis atsutia vel violentia praeponatur, nisi quem fratres communi consensu, vel fratrum pars consilii sanioris, secundum Dei timorem et beati benedicti Regulam providerint eligendum. Sepulturam quoque ipsius loci liberam esse decernimus, ut eorum devotioni et extremae voluntati qui se illic sepeliri deliberaverint, nisi sint excommunicati, nullus obsistat. Decernimus ergo ut nulli omnino hominum liceat, etc. Si qua igitur in futurum, etc.Ego Gratianus tit. Sanctorum Cosmae et Damiani Ego Lucius catholicae Ecclesiae episcopus ss. Ego Theodinus Portuensis et S. Rufinae episcopus. Ego Paulus Praenestinus episcopus ss. Ego presbyter cardinalis tit. Sanctae Susannae ss. Ego Vivianus tituli Sancti Stephani in Coelio Monte presbyter cardinalis ss. Ego Laborans presbyter cardinalis Sanctae Mariae trans Tiberim tit. Calixti ss. Ego Landus presbyter cardinalis tit. Basilicae XII Apostolorum ss. Ego Hyacinthus diac. cardinalis S. Mariae in Cosmedin ss. Ego Ardicio diaconus cardinalis tit. Sancti Thomae ss. diac. card. ss. Ego Bobo diaconus cardinalis tit. Sancti Angeli ss. Ego Gerardus tit. S. Adriani diaconus cardinalis ss. Ego Octavianus diac. card. tit. Sanctorum Sergii et Bacchi ss. Ego Soffredus diac. card. tit. Sanctae Mariae in Via Lata ss. Ego Albinus diaconus cardinalis tit. Sanctae Mariae Novae ss. Datum Velletri, per manum Hugonis sanctae Romanae Ecclesiae notarii, octavo Idus Junii, indictione prima, Incarnationis Dominicae anno millesimo centesimo octogesimo secundo, pontificatus vero domni Lucii III papae anno tertio. Signum Lucii III papae. Adjuva nos, Deus salutaris noster.